Държавен вестник, бр. 101, 2016 г., стр. 39

БРОЙ  101	
Д Ъ Р Ж А В Е Н  В Е С Т Н И К 	
СТР.  39  
(2) При служебна необходимост на съдебния 
служител могат да се възлагат допълнителни 
задължения временно – до 45 работни дни за 
една календарна година. 
Чл. 117. (1) Работното време на администра-
цията на ВКС е от 8,30 до 17,00 ч. с половин 
час обедна почивка. 
(2) Съдебните служители дават справки на 
страните, на процесуалните им представители 
и на адвокатите за движението на делата без 
прекъсване от 8,30 до 17,00 ч., като обедната 
почивка се ползва по график.
(3) Съдебните служители са длъжни да 
спазват работното време и да го използват само 
за изпълнение на служебните си задължения. 
(4) При служебна необходимост съдебният 
служител е длъжен да изпълнява служебните 
си задължения и извън работното време.
Чл. 118. Съдебните служители декларират 
пред председателя на ВКС своето имотно 
състояние по реда на чл. 107а, ал. 4 и 5 КТ.
Чл. 119. (1) При изпълнение на служебните 
си задължения и в обществения живот съдеб-
ните служители трябва да спазват Етичния ко-
декс на съдебните служители, одобрен от ВСС.
(2) Съдебните служители трябва да са 
политически неутрални при изпълнение на 
своите задължения. 
(3) Съдебните служители са длъжни да 
изпълняват своите задължения в делово об-
лекло, да носят знак с името и длъжността 
си и да се легитимират със служебна карта.
Чл. 120. (1) Съдебните служители са длъж-
ни да пазят като служебна тайна сведенията, 
които са им станали известни в кръга на 
службата и засягат интересите на гражданите, 
на организациите и на държавата. 
(2) Съдебните служители, получили раз-
решение за достъп до съответното ниво на 
класифицирана информация, са длъжни: 
1. да защитават класифицираната инфор-
мация от нерегламентиран достъп; 
2. да уведомяват служителя по сигурност­
та на информацията за всички случаи на 
нерегламентиран достъп до класифицирана 
информация; 
3. да уведомяват служителя по сигурност­
та на информацията за всички случаи на 
промени на класифицираните материали и 
документи, при които не е налице нерегла-
ментиран достъп. 
(3) Съдебен служител, получил разрешение 
за достъп до класифицирана информация с 
ниво на класификацията „строго секретно“, 
е длъжен да информира служителя по си-
гурността на информацията за всяко частно 
задгранично пътуване преди датата на зами-
наване, освен ако пътуването е в държави, 
с които Република България има сключени 
споразумения за взаимна защита на класи-
фицираната информация.
Чл. 121. (1) Съдебният служител е длъ-
жен да изпълнява законосъобразните актове 
и заповеди на председателя на ВКС и на 
неговите заместници, на ръководителя на 
звеното, както и разпорежданията на съдии­
те от ВКС, свързани с осъществяване на 
правомощията им.
(2) Съдебният служител не е длъжен да 
изпълни нареждане, насочено срещу него, 
неговата съпруга или съпруг, роднини по 
права линия без ограничения, по съребрена 
линия до четвърта степен и по сватовство до 
втора степен включително. В такъв случай 
той е длъжен незабавно да уведоми съот-
ветния служител на ръководна длъжност, 
който трябва да възложи изпълнението на 
друг служител.
Чл. 122. За неуредените в тази глава въ-
проси относно правата и задълженията на 
съдебните служители се прилага глава осем­
надесета от ЗСВ и разпоредбите на КТ.
Раздел V
Атестиране и повишаване в ранг
Чл. 123. (1) Атестирането на съдебните 
служители има за цел:
1. установяване на равнището на профе-
сионалната квалификация на служителите 
и нейното съответствие с изискванията на 
длъжностната характеристика;
2. проверка на качествата на служителя за 
ефективно изпълнение на заеманата длъжност; 
3. справедливо възнаграждение на съдеб-
ните служители;
4. подобряване на служебните взаимоот-
ношения и работата в екип;
5. осъществяване на прозрачна и справед-
лива процедура за професионално развитие.
(2) Професионалната квалификация се 
отчита като съвкупност от знания и умения. 
Чл. 124. (1) Атестирането обхваща пери-
ода от 1 декември на предходната година до 
30 ноември на следващата година.
(2) На атестиране подлежат съдебните 
служители, които имат прослужено време 
в администрацията на ВКС не по-малко от 
една година.
(3) За прослужено време по ал. 2 се счита 
и прослуженото време на длъжност с про-
менено наименование, но със същите преки 
задължения. 
(4) Служителите, прослужили по-малко от 
една година в администрацията на ВКС, се 
атестират през следващата календарна година.
Чл. 125. (1) Атестирането на съдебните 
служители е непрекъснат процес, който се 
провежда ежегодно.
(2) Участниците в процеса на атестиране са:
1. атестиран – всеки съдебен служител в 
администрацията на ВКС;
2. пряк ръководител – ръководител, на ко-
гото атестираният е непосредствено подчинен;